പ്രൊഫ.താണു പത്മനാഭന് ലോകത്തിന് കേരളം സമ്മാനിച്ച പ്രതിഭാശാലിയായ ഭൗതിക ശാസ്ത്രജ്ഞന്: മുഖ്യമന്ത്രി പിണറായി വിജയന് ഫയല് ചിത്രം News18 Malayalam Last Updated : September 17, 2021, 15:38 IST Share this: തിരുവനന്തപുരം: പ്രൊഫ. താണു പത്മനാനാഭന്റെ മരണത്തില് അനുശോചിച്ച് മുഖ്യമന്ത്രി പിണറായി വിജയന്. ലോകത്തിന് കേരളം സമ്മാനിച്ച പ്രതിഭാശാലിയായ ഭൗതിക ശാസ്ത്രജ്ഞനായിരുന്നു പ്രൊഫ. താണു പത്മനാഭനെന്ന് മുഖ്യമന്ത്രി പറഞ്ഞു. അദ്ദേഹത്തിന്റെ വിയോഗം അത്യന്തം ദുഃഖകരമാണ്.ശാസ്ത്രമേഖലകള്ക്ക് നല്കിയ സംഭാവനകള് പരിഗണിച്ച് സംസ്ഥാനം നല്കുന്ന ഏറ്റവും വലിയ അംഗീകാരമായ കേരള ശാസ്ത്ര പുരസ്കാരം അദ്ദേഹത്തിനു സമ്മാനിച്ചിരുന്നു. ഭട്നഗര് പുരസ്കാരമുള്പ്പെടെ അനവധി ബഹുമതികള് നേടിയ താണു പത്മനാഭന്റെ വിയോഗം നമ്മുടെ ശാസ്ത്രരംഗത്തെ സംബന്ധിച്ചിടത്തോളം വലിയ നഷ്ടമാണ്.ശാസ്ത്ര ഗവേഷണങ്ങള്ക്കായി സ്വയമര്പ്പിച്ച ഈ അതുല്യ പ്രതിഭാശാലിയുടെ ജീവിതം ശാസ്ത്രവിദ്യാര്ഥികള്ക്ക് എക്കാലവും പ്രചോദനമായിരിക്കും. അദ്ദേഹത്തിന്റെ കുടുംബാംഗങ്ങളുടേയും സുഹൃത്തുക്കളുടേയും ദു:ഖത്തില് പങ്കു ചേരുന്നുവെന്നും മുഖ്യമന്ത്രി വ്യക്തമാക്കി.ഇന്ന് ഉച്ചയോടെയാണ് താണു പത്മനാഭന്റെ അന്ത്യം. ഹൃദയാഘാതത്തെ തുടര്ന്ന് പൂനെയിലെ വീട്ടില് കുഴഞ്ഞുവീഴുകയായിരുന്നു. ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. പൂനെ ഇന്റര് യൂണിവേഴ്സിറ്റി സെന്റര് ഫോര് അസ്ട്രോണമി ആന്ഡ് ആസ്ട്രോഫിസിക്സിലെ അക്കാദമിക് വിഭാഗം ഡീനായിരുന്നു. ഇവിടെ ഡിസ്റ്റിംഗ്വിഷ്ഡ് പ്രൊഫസറായി സേവനം അനുഷ്ഠിക്കുകയായിരുന്നു.1957 ല് തിരുവനന്തപുരത്താണ് ജനനം. തിരുവനന്തപുരം യൂണിവേഴ്സിറ്റി കോളേജില് നിന്ന് 1977 ല് ബിഎസ്സി, 1979 ല് എംഎസ്സി പാസായി. കേരള സര്വകലാശാലയുടെ സ്വര്ണ മെഡലോടെയാണ് ബിരുദബിരുദാനന്തര കോഴ്സുകള് പാസായത്. 1983 ല് മുംബൈയിലെ ടിഐഎഫ്ആറില് നിന്ന് പിഎച്ഡി നേടി. 1992 മുതല് പൂണെയിലെ ഇന്റര് യൂണിവേഴ്സിറ്റി സെന്റര് ഫോര് ആസ്ട്രോണമി ആന്ഡ് ആസ്ട്രോഫിസിക്സിലാണ്. ഔഷധി ചെയര്മാന് കെആര് വിശ്വംഭരന് അന്തരിച്ചു ജ്യോതിശാസ്ത്രം, തമോഗര്ത്തം, തമോ ഊര്ജ്ജം എന്നിവയില് നിര്ണായക കണ്ടെത്തലുകള് അദ്ദേഹത്തിന്റേതായുണ്ട്. പ്രപഞ്ചോല്പത്തിയെക്കുറിച്ചുള്ള സങ്കല്പത്തില് വ്യക്തത വരുത്തി നിരവധി ഗവേഷണങ്ങളും പ്രസിദ്ധീകരിച്ചു. ക്ഷീരപഥത്തിന് അപ്പുറമുള്ള പ്രപഞ്ചത്തെക്കുറിച്ചുള്ള ഗവേഷണത്തിലായിരുന്നു അവസാനകാലത്ത്. സംസ്ഥാന സര്ക്കാരിന്റെ ഏറ്റവും ഉയര്ന്ന ശാസ്ത്ര ബഹുമതിയായ കേരള ശാസ്ത്ര പുരസ്കാരം ഈ വര്ഷമാണ് താണു പത്മനാഭന് ലഭിച്ചത്.എമര്ജന്റ് ഗ്രാവിറ്റിയില് താപഗതികത്തെ അടിസ്ഥാനമാക്കി സാമാന്യ ആപേക്ഷികസിദ്ധാന്തത്തെ കൂടുതല് വികസിപ്പിച്ചതാണ് താണു പത്മനാഭന്റെ ഏറ്റവും പ്രധാന സംഭാവന. ഇതുമായി ബന്ധപ്പെട്ട ഗവേഷണങ്ങള്ക്ക് 2008 ല് അമേരിക്കയിലെ ഗ്രാവിറ്റി റിസര്ച്ച് ഫൗണ്ടേഷന്റെ പുരസ്കാരവും അദ്ദേഹത്തിന് ലഭിച്ചിരുന്നു.ഇരുപതാം വയസ്സില് ബിഎസ്സി വിദ്യാര്ത്ഥിയായിരിക്കേയാണ് സാമാന്യ ആപേക്ഷികതയില് ആദ്യ ഗവേഷണ പേപ്പര് പ്രസിദ്ധീകരിക്കുന്നത്. സ്വിറ്റ്സര്ലന്റിലെ പ്രസിദ്ധ കണികാ ഭൗതിക ഗവേഷണ കേന്ദ്രമായ സേണ്, ന്യൂ കാസില് സര്വകലാശാല, ലണ്ടനിലെ ഇംപീരിയല് കോളേജ്, കാള്ടെക്, പ്രിന്സ്ടണ്, കേംബ്രിഡ്ജ് സര്വകലാശാലകളില് വിസിറ്റിങ് പ്രൊഫസറാണ്.ആഫ്റ്റര് ദി ഫസ്റ്റ് ത്രീ മിനുട്സ് ദ സ്റ്റോറി ഓഫ് ഔവര് യൂണിവേഴ്സ് ആദ്യത്തെ മൂന്നു നിമിഷങ്ങള്ക്കു ശേഷം നമ്മുടെ പ്രപഞ്ചത്തിന്റെ കഥ, തിയററ്റിക്കല് ആസ്ട്രോഫിസിക്സ്, ആന് ഇന്വിറ്റേഷന് ടു ആസ്ട്രോഫിസിക്സ് തുടങ്ങിയ കൃതികള് പ്രസിദ്ധമാണ്. ജയന്ത് നര്ലിക്കറുമൊത്ത് ഗ്രാവിറ്റി, ഗേജ് തിയറീസ് ആന്ഡ് കോസ്മോളജി എന്ന ഗ്രന്ഥവും രചിച്ചിട്ടുണ്ട്.കേന്ദ്ര ശാസ്ത്ര സാങ്കേതിക വകുപ്പിന്റെ ഭാഗമായ വിഗ്യാന് പ്രസാര് പ്രസിദ്ധീകരിച്ച ഭൗതികത്തിന്റെ കഥ എന്ന പുസ്തകത്തിന്റെ മലയാള പരിഭാഷ കേരള ശാസ്ത്രസാഹിത്യ പരിഷത്ത് പ്രസിദ്ധീകരിച്ചിട്ടുണ്ട്. Published by:Naseeba TC First published: September 17, 2021, 14:24 IST obit obit news Thanu Padmanabhan പിണറായി വിജയന് ഫയല് ചിത്രം News18 Malayalam Last Updated : September 17, 2021, 15:38 IST Share this: